In nomine... mense augusti. Ego Forquandus de Dyuione, mercerius, filius defuncti Peronetti dicti Uenauge de Cutigneyo, homo uidelicet religiosorum uirorum abbatis et conuentus Sancti Stepani Dyuionensis notum facio omnibus presentibus et futuris presentes litteras inspecturis et audituris, quod ego prouida deliberatione non in aliquo circonuentus, spontanea voluntate, non coactus... uendo... quitto sine retentione et reclamatione aliqua imposterum decetero facienda prefatis abbati et conuentui dominis meis temporalibus sexdecim iornalia contenta tam in uigenti peciis terre arabilis quam in duabus peciis prati que inferius continentur et etiam exprimuntur et que site sunt tam in finagio de Cutigneio quam in finagio de Cheuigneio Sancti Saluatoris, quarum uidelicet dictarum uigenti peciarum terre arabilis, prima sita est en Maulbochet iuxta terram Hugonetti dicti Frillot; secunda in eodem loco iuxta terram Perrini Marescalli; tertia en Longefain iuxta terram Constantini le Mairot; quarta es Arbues iuxta terram Galteri le Corbe; quinta es Quares iuxta terram Gelietti dicti Rascle Saul; sexta similiter ibidem iuxta terram predicti Constantini; septima en Herbuotte iuxta terram Andree filii defuncti domini Huonis de Custigneio militis; octaua desubtus nuces iuxta terram dicti Andree; nona en Herbue iuxta terram boni Ualletti de Barra; decima a Lestree iuxta terram predicti Galteri le Corbe; undecima ad Crucem iuxta terram Huotii dicti Uenauge; duodecima es Craz iuxta terram dicti Huotti; tercia decima es Cortoz iuxta terram eiusdem Huotti; quarta decima en Herbue iuxta terram boni amici pelliparii; quinta decima en Mise Ueler iuxta terram Ualteri le Corbe; sexta decima en Tasneres iuxta terram dicti Huotti; septima decima ad Pixum iuxta terram dicte la Portetere; octaua decima es Craz dou Uisine iuxta terram dicti Andree; nona decima ad Fontem dou Uisine iuxta terram dicti Huotti; uicesima uersus grangiam Ualteri iuxta grangiam predictam et due pecie prati site sunt in finagio de Cheuigneio predicto, una ou Uiuer et partitur cum Ualtero le Corbe et continet terciam partem prati dou Uiuer et alia sita est in prato dou Uiuer qua continet circa dimidiam secturam et partitur cum Huotto fratre meo. Item quandam domum cum manso et pertinenciis eius sitam in uilla de Cutigneio iuxta domum et mansum Forquandi filii defuncti Creuace et domum trelicte Pyquardi. Item et quartam partem omnium arborum sitorum in manso dicti Forquandi Creuace. Hanc autem uenditionem feci dictis abbati et conuentui precio uidelicet quinquaginta trium librarum Uiennensium de quibus ab eisdem emptoribus recepi... Hanc autem uenditionem ego Perronetta uxor dicti Forquandi uolo... et in nullo per me uel per alium contra ire decetero ratione dotis dotalicii seu donationis propter nuptias aut conquestus uel auoerie seu assignationis uel proprietatis aut modo alio qualicunque... sub uirtute prestiti iuramenti, exceptioni dicte uenditionis legitime non facte, exceptioni dicti precii integre non habiti ac exceptioni deceptionis ultra dimidiam iusti precii, doli in factum fori priuilegio, beneficio restitutionis in integrum dotis et ypothece priuilegiis et omnibus aliis iuribus in fauorem mulierum introductis... Actum in presentio Hugonini de Cabilone, notarii Dyuionis, Ualteri le Corbe, Hugonis dicti Sarron de Custigneio, Iohannis lotharingi, clerici et Perrini Concini dicti la Iace...